གསོ་སྦྱོང་འཛིན་གྲྭ་འདིའི་རྨང་གཞིའི་ཤེས་བྱ་མཐོར་འདེགས་སུ་གཏོང་ཆེད།བོད་རྒྱ་སྐད་གཉིས་ལ་བྱང་ཆ་ལྡན་པའི་དགེ་རྒན་གདན་ཞུ་བྱས་ཡོད་ལ།ཐེངས་འདིའི་ཁྲིད་གཞི་གཙོ་བོ་ནིལས་བྱེད་པའི་ཨ་མདོའི་ཁ་སྐད་ལག་ལེན་སློབ་དེབགཞིར་བྱས་ཏེ།བོད་ཡིག་དགེ་རྒན་གྱིས་ཐོག་མར་བོད་སྐད་ཀྱི་ཐོག་མའི་རྒྱུན་བཀོལ་ཁ་བརྡ་དང་།ཀ་ཁའི་འབྲི་ཀློག་བཅས་བོད་ཡིག་གི་རྨང་གཞིའི་ཤེས་བྱ་དག་ཁྲིད་ཀྱིན་ཡོད་ལ།དེ་ནས་བོད་ཡིག་ལ་དགའ་བའི་འདུ་ཤེས་སྐྱེད་སྲིང་བྱེད་ཆེད་དུ།སློབ་མ་དག་ལ་བོད་ཡིག་གི་གར་ཆུང་གི་རྣམ་པ་དང་།གླུ་དབྱངས་ཀྱི་རྣམ་པའི་ཁྲོད་ནས་བོད་ཡིག་ལ་སློབ་སྦྱོང་བྱེད་དུ་བཅུག་པས།སློབ་ཁྲིད་ཀྱི་བྱེད་ཐབས་ཡག་པོ་དེས་སློབ་མ་དག་གིས་བོད་ཡིག་སྦྱངས་འདོད་ཀྱི་འདུན་པ་ཡང་སྔར་ལས་ཇེ་ཟབ་ཏུ་བཏང་ཡོད།